Байрам-чак

Байрам-чак ягу Эд-чак, Эдрал-чак (аьрабнал маз صلاة العيد) байссар байрамрал кьини (Ураза-байрам, Кьурбан-байрам) Байрам-чак суннатри. Амма бувну хъинссар. Жула Идавсил (с.аь.с.) тачIав къакьабитайсса бивкӏун бур Байрам-чак, ва тӏалав буллай икӏайсса ивкӏун ур цайминнаяту, бувара тӏий.

My чак мизитраву бавугу – Идавсил суннатри. Мизитравун лавгун хъинссар лахъисса ххуллих, шаппай зана бивкӏун кутӏасса ххуллих дуаьрттугу дуллай. Шаппагу бан бучӏиссар.

Байрам-чаклил дайссар кӏира ракат. Чак байсса чӏун – чани хъанан диркӏния ахттайн бизаннин. Чак баву дайдишайссар ниятрая: «На ният дуллай ура кӏира ракатрал суннат байрам-чак бан Ураза-байрам дучӏаврин бувну Хъунасса Заннайн, Аллагьу акбар». Мизитраву буллай ухьурча чак, учайссар «жяматращал».

Ният дайхту учайссар, кару вичӏачӏан гьаз даврищал, «Аллагьу акбар». Кӏулминнал дуккайссар дуаь «Важжагьту» хъазамрал лув каругу дирхьуну «Альхӏам» буккайсса кунна. «Альхӏам» бувккуну кару гьаз дурну вичӏачӏан ялагу учайссар «Аллагьу акбар». Яла цӏуницIа каругу хъазамрал лув дирхьуну дуккайссар: «СубхIаналлагьи вальхӏамду лиллагьи ва ла илагьа Иллаллагьу ва Аллагьу акбар».

Ва дуаь дурккуну махъгу гьаз дурну кару учайссар «Аллагьу акбар». Ялагу хьхьичӏра кунна каругу дирхьуну дуккайссар тара дуаь. Мукун ряххила дуккайссар «Субхӏаналлагьи...» ва ряххила учайссар «Аллагьу акбар» Арулчин «Аллагьу акбар» увкуну буккайссар «Альхӏам» «Аьузу...» тӏий байбивхьун. Байссар цалчинмур сужда. Кӏилчинмур сужда къуртал хьуннин чак байссар муданмасса чак кунма. Бивзун кӏилчинмур суждалия кӏилчинмур ракат дан, учайссар «Аллагьу акбар» кару дишайссар хъазамрал лув, кару гьаз дурну учайссар «Аллагьу акбар». Кару цӏуницӏа дишайссар хъазамрал лув – буккайссар хьхьичӏва кунма «Субхӏаналлагьи...» My бувккуну махъ ххюлчингу гьаз дурну кару учайссар «Аллагьу акбар» каругу хъазамрал лув дирхьуну буккайссар «Альхӏам» «Аьоьзу»-лия байбивхьуну. Чак къуртал байссар муданмасса чак кунма.

КIирагу ракатраву «Альхӏам» бувккуну махъ буккайссар «Кьулгьува...» винна кӏулсса дуаьртту. Чак къурталссар. Ца шинай кӏийла байсса чакри, захIматссагу бакъассар, даражагу хъунмассар. Бувну хъинссарАссалам / Бусурманнал РувхIанийсса Кказит.

 Бувчӏин баву 

Категория:Чак